O‘zbekiston Respublikasi Qurolli Kuchlari safida muddatli harbiy xizmatni o‘tayotgan harbiy xizmatchilarning ma’naviy-ma’rifiy, madaniy saviyasi va bilimlarini muntazam oshirib borish tizimini takomillashtirishga doir qo‘shimcha chora-tadbirlar to‘g‘

O‘zbekiston Respublikasi Qurolli Kuchlari safida muddatli harbiy xizmatni o‘tayotgan harbiy xizmatchilarning ma’naviy-ma’rifiy, madaniy saviyasi va bilimlarini muntazam oshirib borish maqsadida Vazirlar Mahkamasi qaror qiladi:
 1. Quyidagilar:
 O‘zbekiston Respublikasi Qurolli Kuchlari safida muddatli harbiy xizmatni o‘tayotgan harbiy xizmatchilarning ma’naviy-ma’rifiy, madaniy saviyasi va bilimlarini muntazam oshirib borish bo‘yicha chora-tadbirlar dasturi 1-ilovaga muvofiq;
 Qoraqalpog‘iston Respublikasi, viloyatlar va Toshkent shahrida joylashgan harbiy qismlarda harbiy xizmatchilarning ma’naviy-ma’rifiy, madaniy saviyasi va bilimlarini muntazam oshirib borish ishlarini tashkillashtirish bo‘yicha ishchi guruhining namunaviy tarkibi 2-ilovaga muvofiq tasdiqlansin.
 2. Qoraqalpog‘iston Respublikasi, viloyatlar va Toshkent shahrida joylashgan harbiy qismlarda harbiy xizmatchilarning ma’naviy-ma’rifiy, madaniy saviyasi va bilimlarini muntazam oshirib borish ishlarini tashkillashtirish bo‘yicha ishchi guruhlar O‘zbekiston Respublikasi Qurolli Kuchlar Akademiyasi, joylardagi harbiy qismlar, oliy harbiy ta’lim muassasalari, serjantlar tayyorlash maktablari bilan birgalikda bir oy muddatda:
 harbiy qismlarda harbiy xizmatchilar, shu jumladan chegarachilarning,(keyingi o‘rinlarda harbiy xizmatchilar deb ataladi) oliy ta’lim muassasalariga o‘qishga kirishga tayyorgarlik ko‘rishlari uchun har yili may-dekabr oylarida jami o‘quv yuklamasi 190 soatdan iborat bo‘lgan mashg‘ulotlar (keyingi o‘rinlarda mashg‘ulotlar deb ataladi) o‘tkazish dasturini (har bir fandan 50 soatdan oshmagan tarzda) ishlab chiqsin;
 har bir harbiy qismda tashkil etiladigan mashg‘ulotlar bo‘yicha 5 ta fandan ko‘p bo‘lmagan fan yo‘nalishlarini aniqlasin;
 har bir harbiy qismga unga yaqin joylashgan oliy,o‘rta-maxsus va kasb hunar, o‘rta ta’lim muassasasini biriktirishni ta’minlasin hamda harbiy qismda shaxsiy tarkib soni va o‘quv guruhlari tarkibidan kelib chiqqan holda mazkur ta’lim muassasalaridan mashg‘ulot o‘tkazuvchi o‘qituvchilarni tayinlasin;
 ta’lim muassasalarining axborot-resurs markazlari imkoniyatlaridan foydalanish uchun harbiy qism kutubxonalarini ushbu ta’lim muassasalarining axborot-resurs markazlari tarmoqlariga ulanishi va axborot olish imkoniyatidan samarali foydalanishi bo‘yicha choralar ko‘rsin;
 harbiy qismlarga biriktirilgan ta’lim muassasalarining axborot resurs markazlari imkoniyatlaridan keng foydalanish maqsadida aholi punktidan 50 kilometrdan uzoqda joylashgan harbiy qismlar kutubxonalarida elektron bazalar (elektron kutubxonalar)ni tashkil etish choralarini ko‘rsin.
 3. Belgilab qo‘yilsinki:
 mashg‘ulotlar o‘tkazgan o‘qituvchilarga ularning o‘quv yuklamasiga ko‘ra tegishli ta’lim muassasasining rahbarlari tomonidan umumta’lim muassasalarining o‘rnak ko‘rsatgan xodimlarini rag‘batlantirishning direktor jamg‘armasi mablag‘lari hisobidan lavozim maoshining 50 foizi miqdorigacha shaxsiy ustamalar belgilanishi nazarda tutiladi;
 mashg‘ulotlar uchun tayinlangan o‘qituvchilarning harbiy qismlar hududiga kelib-ketishi tegishli harbiy qism tomonidan ajratiladigan transport vositalari orqali amalga oshiriladi;
 harbiy qismda hamda aholi punktidan 50 kilometrdan uzoqda joylashgan harbiy qismlarda masofaviy o‘qitish shaklida olib boriladigan mashg‘ulotlar O‘zbekiston Respublikasi Oliy va o‘rta maxsus ta’lim vazirligi hamda Xalq ta’limi vazirligi tomonidan tegishli fanlar bo‘yicha ishlab chiqilgan dasturlar asosida tayyorlangan audio va videoleksiyalar orqali tashkillashtiriladi.
 4. O‘zbekiston Respublikasi Oliy va o‘rta maxsus ta’lim vazirligi hamda Xalq ta’limi vazirligi ikki oy muddatda harbiy xizmatchilarning bilimlarini oshirish va mustahkamlash, mashg‘ulotlar o‘tkazish uchun harbiy qism kutubxonalarini o‘quv adabiyotlari va elektron shakldagi qo‘llanmalar (audio va videoleksiyalar) bilan ta’minlash choralarini ko‘rsinlar.
 5. Respublika ma’naviyat va ma’rifat markazi O‘zbekiston Respublikasi Madaniyat vazirligi hamda boshqa manfaatdor vazirliklar va idoralar bilan birgalikda bir oy muddatda harbiy qismlarda fan, ta’lim, madaniyat, san’at, sport va boshqa sohalarning taniqli vakillari ishtirokida ma’naviy-ma’rifiy tadbirlar tashkil etish dasturini ishlab chiqsin va mazkur dastur asosida muntazam tadbirlar o‘tkazib borilishini ta’minlasin.
 6. Mazkur qarorning bajarilishini nazorat qilish O‘zbekiston Respublikasi Mudofaa vaziri A.A. Azizov, Oliy va o‘rta maxsus ta’lim vaziri I.U. Madjidov, Xalq ta’limi vaziri U.I. Inoyatov zimmasiga hamda Vazirlar Mahkamasining Ta’lim, ilm-fan va yoshlar siyosati masalalari axborot-tahlil departamentiga yuklansin.
 1. Qoraqalpog‘iston Respublikasi Vazirlar Kengashi Raisining, viloyatlar va Toshkent shahri hokimlarining yoshlar siyosati, ijtimoiy rivojlantirish va ma’naviy-ma’rifiy ishlar bo‘yicha o‘rinbosarlari, ishchi guruh raisi. 
 2. Qoraqalpog‘iston Respublikasi, viloyatlar va Toshkent shahar O‘rta maxsus, kasb-hunar ta’limi boshqarmasi boshliqlari, ishchi guruh raisi o‘rinbosari.
 3. Qoraqalpog‘iston Respublikasi Xalq ta’limi vaziri, viloyatlar xalq ta’limi boshqarmalari va Toshkent shahar Xalq ta’limi bosh boshqarmasi boshliqlari.
 4. Respublika Ma’naviyat va ma’rifat markazi Qoraqalpog‘iston Respublikasi, viloyatlar va Toshkent shahar bo‘limi rahbarlari.
 5. O‘zbekiston yoshlar ittifoqi Qoraqalpog‘iston Respublikasi, viloyatlar va Toshkent shahri bo‘limlari raislari.
 6. O‘zbekiston Respublikasi Mudofaa vazirligi huzuridagi Jamoatchilik kengashining mintaqaviy bo‘linmasi raislari.
 7. Qoraqalpog‘iston Respublikasi, viloyatlar va Toshkent shahridagi harbiy garnizon boshliqlarining shaxsiy tarkib bilan ishlash bo‘yicha o‘rinbosarlari.
 8. Chegara qo‘shinlari mintaqaviy shtab boshlig‘ining kadrlar va tarbiyaviy ishlar bo‘yicha o‘rinbosari.